[{"text_idx": "#000000", "text": "Hoidistamishooaeg ja\u0308tkub ja u\u0308hes sellega ja\u0308tkub ka meie aiablogija Mari-Liisi jutuveerg. Paljudele meist on juba lapsepo\u0303lvest ma\u0308llu so\u0308o\u0308binud suvised mahlaaurutamised \u2013 va\u0308rske marjaaroom ja erkpunane voolikust pudelitesse voolav nektar on ju alati olnud maasuvede refra\u0308a\u0308niks! Kui mahlateol pole o\u0303nnestunud kaasa lu\u0308u\u0308a, siis punaseso\u0303stramorssi on vist ku\u0308ll ko\u0303ik eestlased joonud. Vahepeal veidi unustusse vajunud kodumahladel on uus tulemine ja aurutajatel poodides ko\u0303va minek."}, {"text_idx": "#000001", "text": "Olen ise ka ikka suviti mahlasid teinud. Kui marjapo\u0303o\u0303sad lookas, on mahl ju parim viis saak talle panna. Kui aurutit veel meie majapidamises ei olnud, valmistasin mahla marjadest vedeliku va\u0308lja keetmise teel. Mida pikemaks po\u0303o\u0303sasterida kasvas, seda to\u0308o\u0308mahukamaks keetmine la\u0308ks. Lo\u0303puks auruti ostnud, ei saanud enam arugi, miks seda ometi varem ei vo\u0303inud teha! Mahlategu aurutiga oluliselt tervislikum, puhtam, lihtsam ja kiirem. Lisaks mahutab auruti suure portsu marju, nii et u\u0308he mahlateoga vo\u0303ib korraga teha mitmeid liitreid mahla. Ma ei ra\u0308a\u0308gi siinkohal muidugi hiiglama suurtest marjapo\u0303ldudest ega puuviljaaedadest, mille saagi to\u0308o\u0308tlemiseks on hoopis teistsugust tehnikat vaja. Keskmise koduaia mo\u0303nelt marjapo\u0303o\u0303salt ja viljapuult korjatud saagi koduko\u0308o\u0308gis mahlana sa\u0308ilitamiseks on aga 8-15 liitrine auruti iga nutikas investeering. Aurutit saab kasutada ka lihtsalt keedupotina vo\u0303i ko\u0308o\u0308giviljade ja kala aurutamiseks. Nii ei pea ta suveva\u0308lisel ajal kasutuna panipaigas seisma, vaid leiab kasutust aastaringselt! Ta\u0308napa\u0308evased aurutid sobivad ko\u0303igile pliiditu\u0308u\u0308pidele, ka induktsioonile."}, {"text_idx": "#000002", "text": "Auruti to\u0308o\u0308po\u0303himo\u0303te on lihtne ja loogiline. Konstruktsioon koosneb kolmest osast: alumises potib keeb vesi, keskmisesse no\u0303usse koguneb mahl ja u\u0308lemises aukudega aurutusosas on viljad. Alumises potis keev vesi aurustub, aur pehmendab marjad-puuviljad ja neist eraldub mahl. Mahl va\u0308ljub aurutist vooliku kaudu."}, {"text_idx": "#000003", "text": "Mahla vo\u0303ib valmistada ta\u0308iesti ilma lisatud suhkruta. Et sedamoodi valmistatud mahl ilusti sa\u0308iliks, tuleks see su\u0308gavku\u0308lmutada. Prismas on mu\u0308u\u0308gil erineva mahutavusega spetsiaalsed plastpudelid vedelike su\u0308gavku\u0308lmutamiseks. Hea on meeles pidada, et vedelikud paisuvad ku\u0308lmutamisel ja seeto\u0303ttu ei tohi pudeleid pa\u0308ris ta\u0308is valada. Paljud mahla su\u0308gavku\u0308lmutamiseks mo\u0303eldud pudelid on praktilise lameda kujuga \u2013 nii on neid lihtne su\u0308gavku\u0308lma u\u0308ksteise otsa laduda."}, {"text_idx": "#000004", "text": "Teise vo\u0303imalusena saab suhkru mahlale lisada pa\u0308rast aurutamist. U\u0308ldiselt on liitri aurutatud mahla kohta 200 g suhkrut ta\u0308itsa sobiv kogus. Lase aurutatud mahl koos suhkruga korraks keema ja vala kuumalt steriliseeritud pudelitesse, mis omakorda sulge hermeetiliste kaantega."}, {"text_idx": "#000006", "text": "1. Vala alumisse potti vesi. To\u0303sta sellele no\u0303u, kuhu koguneb mahl. Kontrolli, et voolik oleks ilusti no\u0303u ku\u0308ljes ja klamber kinni."}, {"text_idx": "#000007", "text": "2. Aseta aukudega aurutusosa mahlano\u0303u peale ja ta\u0308ida see marjade vo\u0303i puuviljadega. Puista suhkur viljade vahele vo\u0303i lisa see hiljem, peale aurutamist. Ko\u0303ige u\u0308lemiseks ja alumiseks kihiks peavad ja\u0308a\u0308ma marjad-puuviljad. Kata kaanega."}, {"text_idx": "#000008", "text": "3. Kuumuta vesi keema. 15-20 minuti pa\u0308rast hakkab tasapisi mahl eralduma. Eemalda voolikut sulgev klamber, muidu ei saa mahl va\u0308lja joosta. Lase u liiter mahla va\u0308lja voolata ja vala see tagasi marjadele. Selline nipp soodustab mahla eraldumist. Ja\u0308tka aurutamist. Olenevalt vee keemise tugevusest ja marjade-puuviljade mahlasusest vo\u0303tab aurutamise protsess aega 30-60 minutit."}, {"text_idx": "#000009", "text": "4. Kui valmistad ilma suhkruta mahla, lase vedelikul joosta suurde kaussi, kust omakorda saad u\u0308mber valada su\u0308gavku\u0308lmapudelitesse. Kui suhkur oli lisatud aurutusno\u0303usse, saad lasta mahlala no\u0303rguda otse sa\u0308ilituspudelitesse ja need ka kohe sulgeda. Kui lisad suhkru peale aurutamist, vala eraldunud mahl potti ja lase koos suhkruga korraks keema. Nu\u0308u\u0308d vala pudelitesse vo\u0303i purkidesse ja sulge o\u0303hukindlalt."}, {"text_idx": "#000010", "text": "Hoidistamise A ja O on puhtus, erandiks pole ka mahlategu. Kuumuta pestud pudeleid-purke tagurpidi 110 kraadises ahjus 15-20 minutit. Keeda keermega kaasi tagurpidi (nii ei hakka nad \u201cujuma\u201d) veega kaetult 5-7 minutit ja hoia kaanetamiseni keevas vees. Vo\u0303ta kaas otse kuumast veest ja keera kuuma hoidist ta\u0308is pudelile vo\u0303i purgile.Kontrolli, et marjad ja puuviljad oleksid riknemistunnusteta. Eemalda riknenud marjad, puuviljadel lo\u0303ika plekilised kohad va\u0308lja. Loputa ko\u0303ik viljad enne aurutisse panemist puhtaks. O\u0303unad ja pirnid lo\u0303ika va\u0308iksemateks tu\u0308kkideks. Ploomidele ja kirssidele vo\u0303id kivid sisse ja\u0308tta, marju ei ole vaja kobarast eemaldada.Ettevaatust, eralduv mahl on kuum! Varu pudelite ja purkide ka\u0308sitlemiseks ko\u0308o\u0308gira\u0308tikuid ja pajakindad.Keskmise suurusega aurutusno\u0303usse mahub 4 kg marju."}, {"text_idx": "#000011", "text": "3-4 liitrit2 kg arooniaid2 kg o\u0303unu1 kg suhkrutpaar peota\u0308it kirsilehti"}, {"text_idx": "#000012", "text": "Vala auruti alumisse potti vesi, to\u0303sta sellele mahlano\u0303u. Ko\u0303ige peale aseta aukudega aurutusno\u0303u. To\u0303sta arooniad, tu\u0308keldatud o\u0303unad, suhkur ja kirsilehed kihiti aurutusno\u0303usse ja kata kaanega. Lase vesi keema. Esialgu vo\u0303id suuremat kuumust kasutada, kui vesi juba keeb, alanda veidi temperatuuri. Umbes 15 minuti pa\u0308rast hakkab mahl eralduma. Lase no\u0303rguda umbes 1 liitril mahlal ja vala see aurutusno\u0303usse o\u0303untele-arooniatele tagasi. Auruta edasi 30-60 minutit, kuni arooniad on va\u0308rvi muutnud ja o\u0303untestki mahl eraldunud. Vala eraldunud mahl steriliseeritud purkidesse vo\u0303i pudelitesse ja sulge hermeetiliselt. Hoia ha\u0308maras suurema temperatuuriko\u0303ikumiseta paigas."}, {"text_idx": "#000014", "text": "Your email address will not be published. Required fields are marked *"}, {"text_idx": "#000018", "text": "Viimased kommentaaridNatalja on Va\u0308ljakutse: kuu aega veganlustTaimne ja taskukohane: Prisma omabra\u0308nditoodete vegan valik \u2013 Prisma blogi on Mis on omabra\u0308nd ja miks neid tooteid eelistada tasub?Omabra\u0308nditoodetega sa\u0308a\u0308stad: 10 taskukohast retsepti \u2013 Prisma blogi on Maasikakohupiim"}, {"text_idx": "#000019", "text": "Gluteenivabad tooted \u2013 kellele ja miks?"}]